cyanic-selkie/wikianc huggingface dataset:
শেকসপিয়রের লেখকত্ব-সংক্রান্ত তর্ক
শিক্ষা ও সাক্ষরতা
শেকসপিয়রের শিক্ষার নথিগত প্রমাণের অভাবের বিষয়টি প্রায়শই স্ট্র্যাটফোর্ডীয়-বিরোধীরা যুক্তি হিসেবে উত্থাপন করেন। ছেলেবেলায় শেকসপিয়র যেখানে থাকতেন সেখান থেকে স্ট্র্যাটফোর্ডের অবৈতনিক কিং’স নিউ স্কুল ছিল মাত্র এক মাইল (০.৮ কিলোমিটার) দূরে। এলিজাবেথীয় যুগে গ্রামার স্কুলগুলির গুণমান ছিল বিভিন্ন ধরনের এবং স্ট্র্যাটফোর্ডের বিদ্যালয়ে কী পড়ানো হত তার কোনও বিস্তারিত নথিও পাওয়া যায় না। অবশ্য গ্রামার স্কুলের পাঠক্রম প্রধানত একই ধরনের এবং রাজকীয় অধ্যাদেশ বলে মূল লাতিন পাঠ প্রমিত করাও হয়েছিল। স্কুলে লাতিন ব্যাকরণ, ধ্রুপদি সাহিত্য ও অলংকারশাস্ত্রের পাঠ বিনা বেতনেই দেওয়া হত। প্রধান শিক্ষক টমাস জেনকিনস ও শিক্ষকেরা ছিলেন অক্সফোর্ড বিশ্ববিদ্যালয়ের স্নাতক। সেই যুগের কোনও শিক্ষার্থী রেজিস্টার পাওয়া যায় না, তাই শেকসপিয়র বা অন্য কোন কোন ছাত্র সেখানে পড়াশোনা করতেন তারও কোনও নথি নেই; এমনকি সেই বিদ্যালয়ে যাঁরা শিক্ষকতা করেছিলেন বা পড়াশোনা করেছিলেন তাঁরাও কেউ নিজেদের শেকসপিয়রের শিক্ষক বা সহপাঠী হিসেবে কোনও নথিবদ্ধ প্রমাণ রেখে যাননি। নথির এই অভাবকেই অনেক স্ট্র্যাটফোর্ডীয়-বিরোধী শেকসপিয়রের অল্প শিক্ষা বা নিরক্ষরতার প্রমাণ হিসেবে তুলে ধরেন।
স্ট্র্যাটফোর্ডীয়-বিরোধীরা এই প্রশ্নও তোলেন যে, শেকসপিয়রের শিক্ষা বা সাংস্কৃতিক প্রেক্ষাপটে কোনও নথিই, অথচ তাঁর নামে প্রচলিত নাটক ও কাব্যে যে সুবিশাল শব্দভাণ্ডারের পরিচয় পাওয়া যায়, তার অধিকারী তিনি কীভাবে হয়েছিলেন। শেকসপিয়রের শব্দভাণ্ডার গণনা করে দেখা গিয়েছে তা ১৭,৫০০ থেকে ২৯,০০০ শব্দের মধ্যে। শেকসপিয়রের লেখা কোনও চিঠি বা সাক্ষরিত পাণ্ডুলিপি পাওয়া যায় না। শেকসপিয়রের ছয়টি অধুনালভ্য নিশ্চিতকৃত সাক্ষর, যেগুলিকে তাঁরা "এক অশিক্ষিত হিজিবিজি" বলে বর্ণনা করেন, শেকসপিয়রের নিরক্ষরতা বা অল্প শিক্ষার ইঙ্গিত বলে ব্যাখ্যাত হয়। সব ক’টি সাক্ষরই লিখিত হয়েছিল সেই যুগে সুপ্রচলিত (বিশেষ করে নাট্যরচনার ক্ষেত্রে ) হাতের লেখার সেক্রেটারি হ্যান্ড শৈলীতে। এগুলির মধ্যে তিনটিতে আবার পদবীটি সংক্ষিপ্ত করার জন্য ব্রেভিওগ্রাফ ব্যবহার করা হয়েছিল।
ছদ্মনাম হিসেবে নাম
উইলিয়াম শেকসপিয়রের যে সাক্ষরগুলি এখনও পাওয়া যায়, সেগুলিতে তাঁর নামের বানানটি শেকসপিয়রের গ্রন্থের প্রচ্ছদে যেমন তেমন নয়। সাহিত্য-বিষয়ক ও সাহিত্য-বহির্ভূত নথিপত্রে তাঁর পদবীর বানানটির মধ্যে অসামঞ্জস্য রয়েছে। অধিকাংশ বানানভেদ দেখা গিয়েছে সেগুলির মধ্যেই যেগুলি হাতে লেখা। এই বিষয়টিকে একই ব্যক্তি যে এই সকল রচনার লেখক নয় এবং নামটি যে প্রকৃত লেখকের ছদ্মনাম হিসেবে ব্যবহৃত হয়েছে তার একটি প্রমাণ হিসেবে দর্শানো হয়।
শেকসপিয়রের নাটকের ৩২টি স্বতন্ত্র কোয়ার্টো (বা কিউ) সংস্করণের পনেরোটির এবং ফার্স্ট ফোলিওর আগে প্রকাশিত কবিতার পাঁচটি সংস্করণের মধ্যে দু’টিতে শেকসপিয়রের পদবীটি হাইফেন-সহ "Shake-speare" ও "Shak-spear" হিসেবে মুদ্রিত হয়। যে পনেরোটি পৃষ্ঠায় শেকসপিয়রের নামটি হাইফেন-সহ মুদ্রিত হয়েছে, তার মধ্যে তেরোটি হল শুধুমাত্র তিনটি নাটকের প্রচ্ছদ পৃষ্ঠা: রিচার্ড দ্য সেকেন্ড, রিচার্ড দ্য থার্ড ও হেনরি দ্য ফোর্থ, পর্ব ১। হাইফেনের প্রয়োগ ১৫৯৪ থেকে ১৬২৩ সালের মধ্যে একটি অভিনেতৃ-তালিকা এবং ছয়টি সাহিত্য-সংক্রান্ত পরোক্ষ উল্লেখেও পাওয়া যায়। অধিকাংশ স্ট্র্যাটফোর্ডীয়-বিরোধী এই হাইফেনের প্রয়োগটিকে ছদ্মনামের ইঙ্গিত বলে মনে করেন। তাঁরা বলেন যে, কাল্পনিক বর্ণনামূলক নাম (যেমন "মাস্টার শু-টাই" ও "স্যার লাকলেস উ-অল") নাটকে প্রায়ই হাইফেন-সহ উল্লিখিত হত এবং "টম টেল-ট্রুথ"-এর মতো ছদ্মনামগুলিও মাঝে মাঝে হাইফেন দিয়ে লেখা হত।
নথিগত প্রমাণের অভাব
স্ট্র্যাটফোর্ডীয়-বিরোধীরা বলেন যে, নথিবদ্ধ প্রমাণে এমন কিছু নেই যা শেকসপিয়রকে একজন লেখক হিসেবে শনাক্ত করতে পারে। বরং তিনি যে এক ব্যবসায়ী ও ভূ-সম্পত্তি বিনিয়োগকারী ছিলেন তার প্রমাণই পাওয়া যায় এবং লন্ডনের নাট্যজগতে তিনি যদি কোনও গুরুত্ব অর্জন করেও থাকেন (প্রকৃত লেখকের এক মুখোশের ভূমিকা পালন করা ছাড়া) তার কারণ ছিল তাঁর টাকা ধার দেওয়ার ব্যবসা, থিয়েটারের সম্পত্তি নিয়ে ব্যবসা, অভিনয় এবং শেয়ারহোল্ডারের ভূমিকা পালন। তাঁরা আরও মনে করেন যে, তাঁর সাহিত্যিক কর্মজীবনের যে কোনও প্রমাণই হল প্রকৃত লেখকের পরিচয়কে আড়াল করার এক প্রচেষ্টার অংশমাত্র।
বিকল্প লেখকত্ব তত্ত্বগুলি সাধারণত নাট্যকার হিসেবে শেকসপিয়রের এলিজাবেথীয় ও জেকবীয় তথ্য-উৎসের বাহ্যিক অর্থটিকে প্রত্যাখ্যান করে। তাঁরা সমসাময়িক ব্যঙ্গ চরিত্রগুলিকে ব্যাখ্যা করেন লন্ডনের নাট্যজগৎ যে শেকসপিয়রকে এক অজ্ঞাতনামা লেখকের মুখোশ হিসেবে জানত তার ইঙ্গিত হিসেবে। উদাহরণস্বরূপ, তাঁরা বেন জনসনের কবিতায় উল্লিখিত সাহিত্যচোর পোয়েট-এপ, জনসনেরই এভরি ম্যান আউট অফ হিজ হিউমার-এর সামাজিকভাবে উচ্চাকাঙ্ক্ষী ভাঁড়া সোগিয়ার্ডো এবং বিশ্ববিদ্যালয় নাটক দ্য রিটার্ন ফ্রম পার্নাসাস-এ (মঞ্চায়ন আনু. ১৬০১) মূর্খ কাব্যপ্রেমী গালিও হিসেবে শেকসপিয়রকেই চিহ্নিত করেন। অনুরূপভাবে তাঁরা মনে করেন ফার্স্ট ফোলিও প্রভৃতি ক্ষেত্রে লেখক হিসেবে "শেকসপিয়র"-এর যে প্রশংসা করা হয়েছে, তা প্রকৃত লেখকের ছমনামেরই উল্লেখ, স্ট্র্যাটফোর্ডের কোনও ব্যক্তির নয়।
শেকসপিয়রের মৃত্যুর পারিপার্শ্বিক অবস্থা
১৬১৬ সালের ২৩ এপ্রিল স্ট্র্যাটফোর্ডে নিজের বৃহৎ ভূসম্পত্তির বিলিব্যবস্থার নির্দেশিকা-সংক্রান্ত একটি সাক্ষরিত ইচ্ছাপত্র রেখে শেকসপিয়র প্রয়াত হন। এই ইচ্ছাপত্রের ভাষা সাদামাটা ও অকাব্যিক এবং এটিতে তাঁর ব্যক্তিগত কাগজপত্র, বই, কবিতা অথবা তাঁর জীবদ্দশায় অপ্রকাশিত থেকে যাওয়া ১৮টি নাটক সম্পর্কে কোনও কথাই বলা হয়নি। এই ইচ্ছাপত্রে একমাত্র নাট্যশালা-সংক্রান্ত নির্দেশিকাটি—শোকাঙ্গুরীয় ক্রয়ের জন্য অভিনেতাদের অর্থ উপহার প্রদান—ইচ্ছাপত্র রচনার পর মাঝখানে সংযোজিত করা হয়েছিল; যা থেকে ইচ্ছাপত্রে নির্দেশিত দানব্যবস্থার প্রামাণিকতা নিয়ে সন্দেহ উত্থাপিত হয়েছে।
শেকসপিয়রের মৃত্যুর পর কোনও সাধারণ শোকসভার কথা নথিবদ্ধ করা হয়নি, সাত বছর পর ফার্স্ট ফোলিওতে গ্রন্থাকারে তাঁর নাটকগুলি প্রকাশের আগে পর্যন্ত প্রয়াত শেকসপিয়রের স্মরণে কোনও শোককবিতা বা স্মারককবিতাও রচিত হয়নি।
অক্সফোর্ডীয়রা মনে করেন যে, ১৬০৯ সালে প্রকাশিত শেকসপিয়রীয় সনেটগুচ্ছের উৎসর্গপত্রে উল্লিখিত "আমাদের চির-জীবী কবি" (ইংরেজি: "our ever-living Poet"; যে অভিধাটি সচরাচর সাহিত্যকীর্তির জন্য অমরত্ব অর্জনকারী কোনও প্রয়াতকবির শোকগাথায় ব্যবহার করা হত) কথাটিই ইঙ্গিত করে যে প্রকৃত কবি ততদিনে প্রয়াত হয়েছিলেন। উল্লেখ্য, পাঁচ বছর আগেই ১৬০৪ সালে অক্সফোর্ড প্রয়াত হয়েছিলেন।
স্ট্র্যাটফোর্ডে শেকসপিয়রের অন্ত্যেষ্টি স্মারকে তাঁর প্রতিকৃতির একটি অনুকৃতি রয়েছে, যাতে তাঁর হাতে কলম এবং লেখক হিসেবে তাঁর দক্ষতার প্রশংসা-সম্বলিত একটি ফলক দেখা যায়। এই মূর্তির আদিতম মুদ্রিত ছবিটি স্যার উইলিয়াম ডাগডেলের অ্যান্টিকুইটিজ অফ ওয়্যারউইকশায়ার (১৬৫৬) গ্রন্থে প্রকাশিত হয়। সেই ছবির সঙ্গে এটির বর্তমান রূপের বিশেষ পার্থক্যও দেখা যায়। কোনও কোনও লেখকত্ব তত্ত্ববিদ মনে করেন যে, আদি মূর্তিটিতে শস্য বা উলের বস্তা হাতে এক ব্যক্তিকে দেখানো হয়েছিল, যা পরে প্রকৃত লেখকের পরিচয় গোপন করার জন্য বদলে দেওয়া হয়। এই ধরনের সন্দেহ নিরসনার্থে ১৯২৪ সালে এম. এইচ. স্পিলম্যান ১৭৪৮ সালে পুনঃপ্রতিষ্ঠার আগে নির্মিত স্মারকটি একটি চিত্র প্রকাশ করেন; সেই চিত্রে দেখা যায় সেই স্মারকটি বর্তমান স্মারকের প্রায় অনুরূপই ছিল। ছবিটির প্রকাশবা কাঙ্ক্ষিত প্রভাব বিস্তারে অসমর্থ হয় এবং ২০০৫ সালে অক্সফোর্ডীয় রিচার্ড কেনেডি বলেন যে, আদি স্মারকটি আসলে নির্মিত হয়েছিল উইলিয়ামের বাবা জন শেকসপিয়রের স্মরণে, যিনি লোকবিশ্বাস অনুযায়ী ছিলেন এক "গুরুত্বপূর্ণ উল ব্যবসায়ী"।
শেকসপিয়রের লেখকত্বের পক্ষে মত
প্রায় সকল শিক্ষায়তনিক শেকসপিয়র-বিশেষজ্ঞই মনে করেন যে, "শেকসপিয়র" নামে অভিহিত লেখকই ছিলেন ১৫৬৪ সালে স্ট্র্যাটফোর্ড-আপঅন-অ্যাভনে জাত এবং ১৬১৬ সালে সেখানেই প্রয়াত উইলিয়াম শেকসপিয়র। তিনি লর্ড চেম্বারলেইন’স মেন (পরবর্তীকালে কিং’স মেন) নামক নাট্য কোম্পানির এক অভিনেতা ও শেয়ারহোল্ডার হয়েছিলেন। গ্লোব থিয়েটার ও ব্ল্যাকফ্রেয়ারস থিয়েটারের মালিকানা এবং ১৫৯৪ থেকে ১৬৪২ সাল পর্যন্ত শেকসপিয়রের নাটক প্রযোজনার একচেটিয়া স্বত্ত্ব এই কোম্পানির হাতেই ছিল। ১৫৯৬ সালে পিতা তাঁকে একটি কোট অফ আর্মস মঞ্জুর করার পর তিনি "ভদ্রলোক" সম্মানসূচকটি ব্যবহারের অনুমতি পান।
সমসাময়িককালের অন্যান্য লেখকদের সাহিত্যকর্মের লেখকত্বের স্বীকৃতি দিতে গিয়ে সাহিত্য-বিশারদরা যে পদ্ধতির আশ্রয় নিয়েছেন, কবি ও নাট্যকার উইলিয়াম শেকসপিয়রের ক্ষেত্রেও তাঁরা একই পদ্ধতি অলম্বন করেন: ঐতিহাসিক নথিপত্র ও রচনাশৈলী বিশ্লেষণ। তাঁরা মনে করেন যে, শেকসপিয়রের লেখকত্ব যে আর্গুমেন্টাম এক্স সাইলেন্সিও বা নৈঃশব্দের যুক্তি নামে পরিচিত এক বিভ্রান্তিমূলক যুক্তির আকারে রয়েছে তার কোনও প্রমাণ নেই, কারণ এই যুক্তিতে প্রমাণের অভাবকেই অভাবের প্রমাণ বলে ধরে নেওয়া হয়। বিকল্প প্রার্থীদের শনাক্ত করার পদ্ধতিগুলিকে তাঁরা অনির্ভরযোগ্য ও অ-গবেষকসুলভ বলে সমালোচনা করেন এবং বলেন যে তাঁদের পক্ষপাতিত্বই ব্যাখ্যা করে যে কেন অন্ততপক্ষে আশি জন প্রার্থীর নাম "প্রকৃত" লেখক হিসেবে প্রস্তাব করা হয়। শেকসপিয়র নিজের রচনার মধ্যে আত্মজৈবনিক পন্থায় নিজেকে প্রকাশ করেছেন এমন ধারণাকে তাঁরা একটি সাংস্কৃতিক কালপ্রমাদ মনে করেন: কারণ এই প্রথা ঊনবিংশ শতাব্দী থেকে লেখকদের এক সাধারণ অভ্যাসে পরিণত হয়েছিল, এলিজাবেথীয় বা জেকবীয় যুগে নয়। এমনকি ঊনবিংশ শতাব্দীতেও অন্ততপক্ষে উইলিয়াম হ্যাজলিট ও জন কিটসের থেকে শুরু করে সমালোচকেরা প্রায়শই লক্ষ্য করেছেন যে, শেকসপিয়রের সৃজনী ক্ষমতার সারবস্তুটি রয়েছে নাটকের চরিত্রগুলির কথিত নাটকীয় প্রকৃতি অনুযায়ী সেগুলির সংলাপ বা কার্যের প্রয়োগ ঘটানো। এই কারণেই লেখক হিসেবে শেকসপিয়রের পরিচয় অস্বীকার করার বিষয়টি বিশেষ সমস্যাবহুল হয়ে দাঁড়ায়।
ঐতিহাসিক প্রমাণ
উইলিয়াম শেকসপিয়রের প্রামাণ্য রচনাবলির লেখকত্ব শেকসপিয়রকে প্রদানের ব্যাপারে ঐতিহাসিক নথিপত্র দ্ব্যর্থহীনভাবে স্পষ্ট। কবিতা ও নাটকের প্রচ্ছদ পৃষ্ঠায় নামের উল্লেখ ছাড়াও স্ট্র্যাটফোর্ডের উইলিয়াম শেকসপিয়রের জীবদ্দশায় অন্তত ২৩ বার এক সুপরিচিত লেখকের নাম হিসেবে এই নামটি উল্লিখিত হয়েছে। বেশ কয়েকজন সমসাময়িক সহযোগী-লেখক নাট্যকারের পরিচয় উল্লেখ করেছেন অভিনেতা হিসেবে এবং সুস্পষ্ট সমসাময়িক নথিপত্রের প্রমাণ থেকে জানা যায় যে, স্ট্র্যাটফোর্ডের নাগরিকও নিজের স্বনামে একজন অভিনেতা ছিলেন।
১৫৯৮ সালে ফ্রান্সিস মেয়ারস পালাডিস টামিয়া গ্রন্থে শেকসপিয়রকে একজন নাট্যকার ও কবি হিসেবে উল্লেখ করে বলেছেন যে, তিনি ছিলেন সেই সব লেখকদের অন্যতম যাঁদের মাধ্যমে "ইংরেজি ভাষা রাজকীয়ভাবে সমৃদ্ধ হয়েছিল"। তিনি শেকসপিয়রের যে বারোটি নাটকে নাম করেছিলেন, তার মধ্যে চারটি কোয়ার্টো সংস্করণে কখনই প্রকাশিত হয়নি: দ্য টু জেন্টলমেন অফ ভেরোনা, দ্য কমেডি অফ এররস, লাভ’স লেবার’স ওন ও কিং জন; সেই সঙ্গে তিনি এমন কতকগুলি নাটক শেকসপিয়রের রচনা বলে উল্লেখ করেন যেগুলি ১৫৯৮ সালের আগে লেখকের নামোল্লেখ ব্যতিরেকে প্রকাশিত হয়েছিল: টাইটাস অ্যান্ড্রোনিকাস, রোমিও অ্যান্ড জুলিয়েট ও হেনরি দ্য ফোর্থ, পর্ব ১। তিনি লিখেছেন যে, সনেটগুচ্ছ প্রকাশের ১১ বছর আগে শেকসপিয়র "সনেটগুলি নিজের বন্ধুদের মধ্যে বিতরণ" করেছিলেন। এলিজাবেথীয় ইংল্যান্ডের কঠোর সামাজিক কাঠামোয় ১৬০১ সালে বাবার মৃত্যুর পর উইলিয়াম শেকসপিয়র "ভদ্রলোক" সম্মানসূচকটি ব্যবহারের অনুমতি পেয়েছিলেন; কারণ, ১৫৯৬ সালে তাঁর বাবা তাঁকে একটি কোট অফ আর্মস অনুমোদন করেন। প্রথাগতভাবে এই সম্মানসূচকটি ব্যবহারের ক্ষেত্রে নামের আগে "মাস্টার" উপাধি বা তার সংক্ষিপ্ত রূপ "Mr." বা "M." ব্যবহৃত হত (যদিও প্রধান নাগরিকেরাই এগুলি প্রায়শ ব্যবহার করতেন এবং নির্দিষ্ট সামাজিক মর্যাদাবিহীন সমাজে গুণবান ব্যক্তিবর্গের থেকে সম্মান আদায়ের জন্যই তা করা হত)। সরকারি ও সাহিত্য-সংক্রান্ত নথিপত্র সহ শেকসপিয়রের অনেক সমসাময়িক উল্লেখেই এই উপাধিটির ব্যবহার দেখা যায় এবং এগুলিতে স্ট্র্যাটফোর্ডের উইলিয়াম শেকসপিয়রকে লেখক হিসেবে পরিচিত উইলিয়াম শেকসপিয়রের সঙ্গে অভিন্ন বলে ইঙ্গিত করা হয়েছে। শেকসপিয়রের জীবদ্দশায় এহেন উল্লেখের উদাহরণ হল দু’টি সরকারি স্টেশনারস’-এ ভুক্তি। অ্যান্ড্রু ওয়াইজ ও উইলিয়াম অ্যাসপ্লে কর্তৃক ১৬০০ সালের ২৩ অগস্ট তারিখে অন্তর্ভুক্ত একটি ভুক্তি নিম্নরূপ:
"Entred for their copies vnder the handes of the wardens. Twoo bookes. the one called: Muche a Doo about nothinge. Thother the second parte of the history of kinge henry the iiijth with the humors of Sr John ffalstaff: Wrytten by mr Shakespere. xij d"
দ্বিতীয় ভুক্তিটি ১৬০৭ সালের ২৬ নভেম্বর নাথানিয়েল বাটার ও জন বাসবি কর্তৃক অন্তর্ভুক্ত হয়:
"Entred for their copie under thandes of Sr George Buck knight & Thwardens A booke called. Mr William Shakespeare his historye of Kynge Lear as yt was played before the kinges maiestie at Whitehall vppon St Stephans night at Christmas Last by his maiesties servantes playinge vsually at the globe on the Banksyde vj d"
এই দ্বিতীয় ভুক্তিটি কিং লিয়ার কিউ১-এ (১৬০৮) নিম্নোক্তরূপে মুদ্রিত হয়: "M. William Shak-speare: HIS True Chronicle Historie of the life and death of King L EAR and his three Daughters."
শেকসপিয়রের সমসাময়িক জন ডেভিস অফ হিয়ারফোর্ডের দ্য স্কর্জ অফ ফলি-তে (১৬১১) ১৫৯ সংখ্যক এপিগ্রামে শেকসপিয়রের সামাজিক মর্যাদার বিষয়টি নির্দিষ্টভাবে উল্লেখ করা হয়েছে: "To our English Terence Mr. Will: Shake-speare"; শেকসপিয়রের অপর সমসাময়িক টমাস ফ্রিম্যানের রান অ্যান্ড আ গ্রেট কাস্ট-এর (১৬১৪) ৯২ সংখ্যক এপিগ্রামে বলা হয়েছে: "To Master W: Shakespeare"। সমসাময়িক কালের ইতিহাসবিদ জন স্টো-র অ্যানালস গ্রন্থে (লেখকের মৃত্যুর পর ১৬১৫ সালে এডমন্ড হাওজ কর্তৃক মুদ্রিত এক সংস্করণ) "আমাদের আধুনিক, এবং বর্তমান অসামান্য কবিদের" তালিকায় শেকসপিয়রের নাম উল্লিখিত হয়েছে নিম্নোক্ত প্রকারে: "M. Willi. Shake-speare gentleman".
শেকসপিয়রের মৃত্যুর পর বেন জনসন লিখিত প্রশংসাগাথা "টু দ্য মেমরি অফ মাই বিলভেড দি অথর, মাস্টার. উইলিয়াম শেকসপিয়র অ্যান্ড হোয়াট হি হ্যাথ লেফট আস"-এর শিরোনামে ভদ্রলোক উইলিয়াম শেকসপিয়রকেই লেখক হিসেবে চিহ্নিত করেন। জনসনের প্রশংসাগাথাটি ১৬২৩ সালে ফার্স্ট ফোলিওতে প্রকাশিত হয়েছিল। অন্যান্য কবিরাও তাঁদের লেখা প্রশংসাগাথার শিরোনামে ভদ্রলোক শেকসপিয়রকে লেখক হিসেবে চিহ্নিত করেন; এগুলিও ফার্স্ট ফোলিওতে প্রকাশিত হয়েছিল: হিউজ হল্যান্ডের "আপঅন দ্য লাইনস অ্যান্ড লাইফ অফ দ্য ফেমাস সিনিক পোয়েট, মাস্টার উইলিয়াম শেকসপিয়র" এবং লিওনার্ড ডিগসের "টু দ্য মেমরি অফ দ্য ডিসিজড অথর, মাস্টার ডব্লিউ. শেকসপিয়র"।
সমসাময়িক আইনি স্বীকৃতি
সমসাময়িকদের স্পষ্ট সাক্ষ্য এবং অভিনেতা ও নাট্যকার হিসেবে উইলিয়াম শেকসপিয়র যাঁদের সংস্পর্শে এসেছিলেন তাঁদের সঙ্গে তাঁর ব্যক্তিগত সম্পর্কের বলিষ্ঠ আনুষঙ্গিক প্রমাণ উভয়ই শেকসপিয়রের লেখকত্বকে সমর্থন করে।
ইতিহাসবিদ ও প্রাচীন শিল্পকর্ম সংগ্রাহক স্যার জর্জ বাক ১৬০৩ সাল থেকে ডেপুটি মাস্টার অফ দ্য রেভেলস এবং ১৬১০ থেকে ১৬২২ সাল পর্যন্ত মাস্টার অফ দ্য রেভেলস পদে অধিষ্ঠিত ছিলেন। তাঁর কাজ ছিল সাধারণ নাট্যশালার জন্য নাটকগুলির তত্ত্বাবধান ও সেনসর করা, রাজসভায় নাট্যাভিনয়ের আয়োজন করা এবং ১৬০৬ সালের পর থেকে গ্রন্থাকারে নাটক প্রকাশের ছাড়পত্র প্রদান করা। জনৈক অজ্ঞাতনামা লেখকের জর্জ আ গ্রিন, দ্য পিনার অফ ওয়েকফিল্ড (১৫৯৯) নামে একটি নাটকের প্রচ্ছদ পৃষ্ঠায় বাক লিখেছেন যে, এই নাটকটির লেখকত্ব নিয়ে তিনি শেকসপিয়রের পরামর্শ গ্রহণ করেছিলেন। গ্রন্থ ও নাটক সঠিক লেখকের নামে চিহ্নিত করার প্রয়াসের ক্ষেত্রে বাক ছিলেন অতি যত্নশীল। ১৬০৭ সালে তিনি ব্যক্তিগতভাবে "মাস্টার উইলিয়াম শেকসপিয়র" রচিত কিং লিয়ার নাটকটি প্রকাশের ছাড়পত্র প্রদান করেন।
১৬০২ সালে র্যালফ ব্রুক, দ্য ইয়র্ক হেরাল্ড অভিযোগ করেন যে, স্যার উইলিয়াম ডেথিক, দ্য গার্টার কিং অফ আর্মস ২৩ জন অযোগ্য ব্যক্তিকে অভিজাত স্তরে উন্নীত করেছেন। এঁদেরই একজন ছিলেন শেকসপিয়রের পিতা, যিনি ৩৪ বছর আগে আর্মসের জন্য আবেদন জানিয়েছিলেন, কিন্তু তাঁকেও পুত্রের সাফল্য অর্জন পর্যন্ত অপেক্ষা করতে হয়। তারপর ১৫৯৬ সালে তাঁরা আর্মসের অনুমোদন লাভ করেন। ব্রুক শেকসপিয়রের আর্মসের একটি নকশাও নিজের অভিযোগপত্রে দিয়েছিলেন, যার নিচে চিত্রনির্দেশিকায় লিখেছিলেন "Shakespear ye Player by Garter". জন শেকসপিয়রকে দেওয়া অনুমোদন সহ সকল অনুমোদন সমর্থন করেন ডেথিক এবং সেকালের সর্বাগ্রগণ্য প্রাচীন নিদর্শন সংগ্রাহক ক্ল্যারেনসেয়াক্স কিং অফ আর্মস উইলিয়াম ক্যামডেন। রিমেইন্স কনসার্নিং ব্রিটেন গ্রন্থে (বইটি ১৬০৫ সালে প্রকাশিত হলেও দুই বছর আগে অর্থাৎ ১৬০৪ সালে আর্ল অফ অক্সফোর্ডের মৃত্যুরও এক বছর আগে সমাপ্ত হয়েছিল) ক্যামডেন শেকসপিয়রের বর্ণনায় লেখেন অন্যতম "most pregnant witts of these ages our times, whom succeeding ages may justly admire".
সহ-অভিনেতা, নাট্যকার ও লেখকদের স্বীকৃতি
অভিনেতা জন হেমিঞ্জস ও হেনরি কনডেন শেকসপিয়রকে চিনতেন এবং তাঁর সঙ্গে কাজ করেছিলেন কুড়ি বছরেরও বেশি সময় ধরে। ১৬২৩ সালে ফার্স্ট ফোলিওতে তাঁরা লেখেন যে, তাঁরা ফোলিও প্রকাশ করছেন "onely to keepe the memory of so worthy a Friend, & Fellow aliue, as was our Shakespeare, by humble offer of his playes". নাট্যকার ও কবি বেন জনসন শেকসপিয়রকে চিনতেন অন্ততপক্ষে ১৫৯৮ সাল থেকে। সেই বছরই লর্ড চেম্বারলেইন’স মেন কার্টেইন থিয়েটারে জনসনের নাটক এভরি ম্যান ইন হিজ হিউমার মঞ্চস্থ করেন এবং সেই নাটকে শেকসপিয়র ছিলেন অন্যতম অভিনেতা। স্কটিশ কবি উইলিয়াম ড্রামন্ড নিজের সমসাময়িকদের সম্পর্কে জনসনের প্রায়শ বিবাদমূলক মন্তব্যগুলি নথিবদ্ধ করেছিলেন: জনসন শেকসপিয়রের সমালোচনা করেন "arte"-এর অভাবের জন্য এবং দ্য উইন্টার’স টেল নাটকে বোহেমিয়াকে উপকূলস্থিত অঞ্চল বলে উল্লেখ করার জন্য। ১৬৪১ সালে জনসনের মৃত্যুর চার বছর পর তাঁর শেষ জীবনে লেখা ব্যক্তিগত রচনাগুলি প্রকাশিত হয়। ভবিষ্যৎ প্রজন্মের জন্য রেখে যাওয়া একটি মন্তব্যে (টিম্বার অর ডিসকভারিজ) তিনি শেকসপিয়রের সাদামাটা ভঙ্গিতে নাট্যরচনার সমালোচনা করেন, কিন্তু ব্যক্তি হিসেবে শেকসপিয়রের প্রশংসাই করেন: "I loved the man, and do honour his memory (on this side Idolatry) as much as any. He was (indeed) honest, and of an open, and free nature; had an excellent fancy; brave notions, and gentle expressions ..."
১৬০৮ সাল নাগাদ বেন জনসনের উদ্দেশ্যে লেখা একটি পত্রকাব্যে ফ্রান্সিস বেউমন্ট শেকসপিয়র সহ বেশ কয়েকজন নাট্যকারের কথা উল্লেখ করেন। শেকসপিয়র সম্পর্কে তিনি লেখেন,
ঐতিহাসিক দৃষ্টিকোণ থেকে শেকসপিয়রের মৃত্যু
১৬২৩ সালের আগে স্ট্র্যাটফোর্ডে স্থাপিত শেকসপিয়র-স্মারকে একটি ফলকে খোদিত লিপিতে শেকসপিয়রকে এক লেখক হিসেবে চিহ্নিত করা হয়েছে। প্রথম দু’টি লাতিন পংক্তি অনুবাদে দাঁড়ায় "বিচারে এক পাইলিয়ান, মেধায় এক সক্রেটিস, শিল্পকলায় এক মারো, পৃথিবী তাঁকে আবরিত করেছে, জনগণ তাঁর জন্য শোকপালন করছে, অলিম্পাস তাঁর উপর ভর করেছে": এই পংক্তিতে নেস্টর, সক্রেটিস, ভার্জিল ও অলিম্পাস পর্বতের উল্লেখ পাওয়া যায়। শুধুমাত্র যে ফার্স্ট ফোলিওতেই এই স্মারকটির উল্লেখ পাওয়া যায়, তাই নয়, সপ্তদশ শতাব্দীর গোড়ার দিকের অন্যান্য নথিপত্রেও এটিকে শেকসপিয়রের স্মারক হিসেবে চিহ্নিত করা হয়েছে এবং উৎকীর্ণ লিপিটির প্রতিলিপি করা হয়েছে। স্যার উইলিয়াম ডাগডেল অ্যান্টিকুইটিজ অফ ওয়ারউইকশায়ার (১৬৫৬) গ্রন্থে লেখটি অন্তর্ভুক্ত করেছিলেন; কিন্তু খোদাইচিত্রটি গৃহীত হয় ১৬৩৪ সালে অঙ্কিত একটি নকশা থেকে এবং এই গ্রন্থের অন্যান্য স্মারকের চিত্রণের ন্যায় এটিও যথাযথ ছিল না।
১৬১৬ সালের ২৫ মার্চ বিধিবদ্ধ শেকসপিয়রের ইচ্ছাপত্রে শেকসপিয়রের সহকারী জন হেমিং, রিচার্ড বার্বেজ ও হেনরি কান্ডেলকে ২৬ শিলিং ৮ পেনি প্রদান করা হয়েছে শোকাঙ্গুরীয় ক্রয়ের জন্য (উদ্ধৃতি: "to my fellows John Hemynge Richard Burbage and Henry Cundell 26 shilling 8 pence apiece to buy them [mourning] rings")। অসংখ্য সরকারি নথিপত্রে (১৬০৩ সালের ১৯ মে তারিখে কিং’স মেনকে সনদ প্রদানকারী একটি রাজকীয় পেটেন্ট সহ) ফিলিপুস, হেমিংস, বার্বেজ ও কন্ডেলকে কিং’স মেন দলে উইলিয়াম শেকসপিয়রের সহ-অভিনেতা বলে উল্লেখ করা হয়েছে; এঁদের মধ্যে দু’জনের নাম শেকসপিয়রের নাট্য-সংকলনে উল্লিখিত হয়েছে। স্ট্র্যাটফোর্ডীয়-বিরোধীরা এই দানপত্র নিয়ে সংশয় প্রকাশ করেন, কারণ, এই দানের বিষয়গুলি পংক্তিদ্বয়ের মধ্যে অভিনিবিষ্ট হয়েছিল এবং সেই কারণেই তাঁরা মনে করেন যে এটি পরবর্তীকালে একটি ষড়যন্ত্রের অঙ্গ হিসেবে সংযোজিত হয়। যদিও ১৬১৬ সালের ২২ জুন লন্ডনে ক্যান্টারবেরির আর্চবিশপের (জর্জ অ্যাবোটের প্রেরোগেটিভ কোর্টে ইচ্ছাপত্রটি প্রমাণিত হয় এবং মূল বয়ানটি আদালতের রেজিস্টারে অনুলিপিত হয়। সেখানেও দেখা যায়, দানের বিষয়গুলি অনুরূপভাবেই বর্ণিত হয়েছে।
জন টেলর ছিলেন প্রথম কবি যিনি ১৬২০ সালে নিজের কাব্যগ্রন্থ দ্য প্রেইজ অফ হেম্প-সিড-এ শেকসপিয়র ও ফ্রান্সিস বেউমন্টের মৃত্যুর কথা মুদ্রিত আকারে উল্লেখ করেন। উভয়েই এই কাব্যগ্রন্থ প্রকাশের চার বছর আগে দুই মাসেরও কম সময়ের ব্যবধানে প্রয়াত হন। মার্টিন ড্রেশট অঙ্কিত শেকসপিয়রের ফার্স্ট ফোলিও খোদাইচিত্রের প্রশংসায় বেন জনসন কর্তৃক রচিত ক্ষুদ্র কবিতা "টু দ্য রিডার" প্রণিধানযোগ্য। প্রস্তাবনামূলক প্রশস্তিগাথার মধ্যে রয়েছে জনসনের দীর্ঘ শোককবিতা "টু দ্য মেমরি অফ মাই বিলভেড, দি অথর মাস্টার উইলিয়াম শেকসপিয়র: অ্যান্ড হোয়াট হি হ্যাথ লেফট আস", যে কবিতায় তিনি শেকসপিয়রকে এক নাট্যকার, কবি ও অভিনেতা রূপে চিহ্নিত করে লেখেন:
এখানে জনসন লেখককে যুক্ত করেছেন স্ট্র্যাটফোর্ডের নদী অ্যাভনের সঙ্গে এবং প্রথম এলিজাবেথ ও প্রথম জেমসের রাজসভায় শেকসপিয়রের উপস্থিতির কথা নিশ্চিতভাবে জানিয়েছিলেন।
১৬২৩ সালের ফার্স্ট ফোলিওতে মুদ্রিত লিওনার্ড ডিগসের শোককবিতা "টু দ্য মেমরি অফ দ্য ডিসিজড অথর মাস্টার ডব্লিউ. শেকসপিয়র"-এ "thy Stratford Moniment" কথাটি উল্লিখিত হয়েছে। উল্লেখ্য, ডিগস ১৬০০ সাল থেকে শুরু করে ১৬০৩ সালে অক্সফোর্ডে পড়তে যাওয়ার আগে পর্যন্ত স্ট্র্যাটফোর্ড-আপঅন-অ্যাভন থেকে চার মাইল দূরে বসবাস করতেন। তাঁর সৎ-পিতা টমাস রাসেলকে শেকসপিয়র নিজের ইচ্ছাপত্রে নির্বাহকদের তত্ত্বাবধায়ক নিযুক্ত করেছিলেন। ১৬১৬ থেকে ১৬২৩ সালের মধ্যবর্তী কোনও এক সময় উইলিয়াম বেস "অন মাস্টার ডব্লিউএম. শেকসপিয়র" (ইংরেজি: "On Mr. Wm. Shakespeare") নামে একটি শোককবিতা লিখেছিলেন। এই কবিতায় তিনি বলেন যে, শেকসপিয়রকে ওয়েস্টমিনস্টার অ্যাবিতে চসার, বেউমন্ট ও স্পেনসারের পাশে সমাহিত করা উচিত ছিল। কবিতাটি পাণ্ডুলিপি আকারেই বহুলভাবে প্রচারিত হয়েছিল। বর্তমানে এটির চব্বিশটিরও বেশি সমসাময়িক কপি পাওয়া যায়। এই কপগুলির অনেকগুলিতে একটি পূর্ণতর বিকল্প শিরোনাম দেখা যায় "অন মাস্টার উইলিয়াম শেকসপিয়র, হি ডায়েড ইন এপ্রিল ১৬১৬" ("On Mr. William Shakespeare, he died in April 1616"), যা দ্ব্যর্থহীনভাবে স্ট্র্যাটফোর্ডের শেকসপিয়রকেই নির্দেশ করে।
শেকসপিয়রের রচনা থেকে লেখকত্বের প্রমাণ
শেকসপিয়রের রচনাবলি ইতিহাসের সর্বাপেক্ষা অধীত ধর্মনিরপেক্ষ সাহিত্যকীর্তি। সমসাময়িক মন্তব্য ও কিছু গ্রন্থগত অধ্যয়ন থেকে উইলিয়াম শেকসপিয়রের শিক্ষা, প্রেক্ষাপট ও জীবৎকালের সঙ্গে সঙ্গতিপূর্ণ একজন ব্যক্তির লেখকত্বের প্রমাণ পাওয়া যায়।
বেন জনসন ও ফ্রান্সিস বেউমন্ট শেকসপিয়রের ধ্রুপদি সাহিত্য শিক্ষার অভাবের কথা উল্লেখ করেছিলেন এবং কোনও সমসাময়িক নথিই এমন ইঙ্গিত করে না যে শেকসপিয়র কোনও প্রাজ্ঞ লেখক বা পণ্ডিত ব্যক্তি ছিলেন। এই বিষয়টি শেকসপিয়রের রচনায় ধ্রুপদি ভুলগুলির সঙ্গে সঙ্গতিপূর্ণ। যেমন অনেক ধ্রুপদি নামের ছন্দোবিচ্ছেদে ভুল করেছিলেন তিনি; আবার ট্রলিয়াস অ্যান্ড ক্রেসিডা নাটকে প্লেটো ও অ্যারিস্টটলের উল্লেখ করতে গিয়ে কালপ্রমাদ ঘটিয়েছিলেন। মনে করা হয় যে, শেকসপিয়রের ধ্রুপদি উল্লেখগুলি টমাস কুপারের Thesaurus Linguae Romanae et Britannicae (১৫৬৫) গ্রন্থ থেকে গৃহীত। কারণ, এই গ্রন্থের অনেক ভুল শেকসপিয়রের বিভিন্ন নাটকে পুনরাবৃত্ত হয়েছিল এবং এই গ্রন্থের একটি কপি জন ব্রেচগার্ডল কর্তৃক "গবেষকদের সাধারণ ব্যবহারের জন্য" স্ট্র্যাটফোর্ডের গ্রামার স্কুলকে প্রদত্ত হয়েছিল।
স্যামুয়েল জনসন প্রমুখ পরবর্তীকালীন সমালোচকেরা মনে করেন যে, শেকসপিয়রের মেধা তাঁর বিদ্যায় নিহিত ছিল না, বরং তা ছিল তাঁর "পর্যবেক্ষণের সতর্কতায় এবং পৃথকীকরণের যথার্থতায়, যা বই ও নীতিবাক্য থেকে পাওয়া সম্ভব নয়; এই [গুণাবলি] থেকেই সকল মৌলিক ও স্বভাবজ উৎকর্ষতার উদ্ভব"। তিনি যতটা শিক্ষালাভ করেছিলেন বলে কথিত হয়েছে এবং পরবর্তীকালের সমালোচকেরা যে রকম শেকসপিয়রকে আগ্রাসী পাঠক হিসেবে বর্ণনা করেছেন, তা অতিরঞ্জিত। সম্ভবত তিনি অনেকখানি শিক্ষা অর্জন করেছিলেন কথোপকথনের মাধ্যমে। গবেষকদের বা সাধারণের মধ্যে জনপ্রিয় শেকসপিয়রের শব্দভাণ্ডার ও শব্দপ্রবর্তন-সংক্রান্ত পূর্ববর্তী দাবিগুলির সম্পূর্ণ বিপরীতে শব্দভাণ্ডারের আকার ও শব্দ-ব্যবহারের পুনঃপৌনিকতা শেকসপিয়রকে তাঁর সমসাময়িকদের থেকে পৃথকভাবে নয়, বরং একাসনেই বসায়। অন্যান্য নাট্যকারদের সঙ্গে শেকসপিয়রের কম্পিউটারাইজড তুলনায় দেখা যায় যে শেকসপিয়রের শব্দভাণ্ডার প্রকৃতই বৃহদাকার ছিল, অবশ্য তার কারণ ছিল এই যে শেকসপিয়রের প্রাপ্ত নাটকের প্রামাণ্য সংগ্রহটি তাঁর সমসাময়িকদের রচনাবলির তুলনায় বৃহদাকার এবং সেই সঙ্গে শেকসপিয়রের নাটকে চরিত্র, প্রেক্ষাপট ও বিষয়বস্তুর এক বিস্তৃত ক্ষেত্র।
সাহিত্যের গতিধারায় পরিবর্তনের সঙ্গে সঙ্গতি রেখে সময়ের সঙ্গে সঙ্গে শেকসপিয়রের শৈলীরও ক্রমবিকাশ ঘটেছিল। দি উইন্টার’স টেল, দ্য টেম্পেস্ট ও হেনরি দি এইটথ-এর মতো শেষের দিকে লেখা নাটকগুলির শৈলী অন্যান্য জেকবীয় নাট্যকারের শৈলীরই অনুরূপ এবং তা শেকসপিয়রের এলিজাবেথীয় যুগে রচিত নাটকগুলির শৈলীর থেকে সম্পূর্ণ আলাদা ধরনের। সেই সঙ্গে ১৬০৯ সালে নাট্যাভিনয়ের জন্য কিং’স মেন ব্ল্যাকফ্রেয়ারস থিয়েটার ব্যবহার করা শুরু করলে শেকসপিয়রের নাটকগুলি লেখা হতে থাকে ক্ষুদ্রতর মঞ্চে অভিনয়ের উপযোগী করে। সেই ক্ষেত্রে এই নাটকগুলিতে নাচ, গান ও অধিকতরভাবে সুষম অঙ্কবিন্যাস দেখা যায়, যাতে মঞ্চে আলোকসম্পাতের জন্য ব্যবহৃত মোমবাতিগুলিকে যথাযথভাবে ব্যবহার করা যেতে পারে।
২০০৪ সালে একটি গবেষণায় ডিন কেইথ সিমনটন শেকসপিয়রের নাটকগুলির বিষয়গত সারবস্তুর সঙ্গে নাট্যরচনার সমকালের রাজনৈতিক প্রেক্ষাপটটির পারস্পরিক সম্পর্ক পরীক্ষা করে দেখেন। তিনি এই সিদ্ধান্তে উপনীত হন যে, অবিতর্কিত নাট্য কালপঞ্জিটি মোটামুটি সঠিক ক্রমেই রয়েছে এবং শেকসপিয়রের রচনায় অন্যান্য মেধাবী শিল্পীদের রচনার মতোই একটি ক্রমান্বয়িক শৈলিগত বিকাশ লক্ষিত হয়। দুই বছর পিছিয়ে দিলে মূলধারার কালপঞ্জিগুলিতে দুইয়ের মধ্যে যথেষ্ট পারস্পরিক সম্পর্ক লক্ষ্য করা যায়, অন্যদিকে অক্সফোর্ডীয়দের দ্বারা প্রস্তাবিত বিকল্প কালপঞ্জিতে সময়ের পশ্চাদপসারণ বিবেচনা না করে কোনও সম্পর্কই দেখানো যায় না।
শেষের দিকের নাটকগুলির পাঠগত প্রমাণ থেকে এমন ইঙ্গিত পাওয়া যায় যে, শেকসপিয়র অন্যান্য নাট্যকারদের সহযোগিতায় নাটক রচনা করেছিলেন এবং এই সহযোগীরাও পূর্ববর্তী দৃশ্যে শেকসপিয়র কী লিখেছিলেন সে ব্যাপারে সবসময় সচেতন থাকতেন না। এর ফলে অনুমিত হয় যে, তাঁরা একটি খসড়া রূপরেখা অনুসরণ করে কাজ করতেন, কোনও মৃত নাট্যকারের অসমাপ্ত নাট্যকর্ম ধরে কাজ করতেন না। যদিও অক্সফোর্ডীয়রা দ্বিতীয়টিই প্রস্তাব করতেন। উদাহরণস্বরূপ, জন ফ্লেচারের সহযোগিতায় রচিত দ্য টু নোবল কিনসমেন (১৬১২–১৬১৩) নাটকে একটি দৃশ্যে দেখা যায় দুই চরিত্রের সাক্ষাৎ ঘটছে এবং দৃশ্যের শেষে তারা পরস্পরকে বিদায় জানাচ্ছে, কিন্তু পরবর্তী দৃশ্যেই ফ্লেচার এমনভাবে চরিত্র দু’টিকে উপস্থাপনা করেছেন যেন সেই দৃশ্যেই তাদের প্রথম সাক্ষাৎ ঘটছে।
চারণ-স্তাবকতা ও আদি সংশয়
শেকসপিয়রের রচনাবলিকে অনেকটাই হীনভাবে তোষামোদ করা হলেও, তাঁর মৃত্যুর পরবর্তী দেড়শো বছরের মধ্যে তাঁকে বিশ্বের শ্রেষ্ঠ সাহিত্যিক হিসেবে বিবেচনা করার রীতিটির সূত্রপাত ঘটেনি। সমসাময়িক কালের অন্যান্যদের মতো তাঁর খ্যাতিও ছিল নিছক এক ভালো নাট্যকার ও কবি হিসেবে। ১৬৬০ সালে রাজতন্ত্র পুনঃস্থাপনের যুগে যখন নাট্যশালাগুলি আবার নাট্য-মঞ্চায়নের অনুমতি লাভ করে তখন বেউমন্ট ও ফ্লেচারের নাটকগুলিই জনপ্রিয়তার শিখরে ছিল; বেন জনসন ও শেকসপিয়রের নাটকগুলি জনপ্রিয়তার নিরিখে ছিল দ্বিতীয় স্থানে। ১৭৬৯ সালে অভিনেতা ডেভিড গ্যারিক শেকসপিয়র স্ট্র্যাটফোর্ড জুবিলির আয়োজন করলে শেকসপিয়র আবার এই ক্ষেত্রে প্রাধান্য অর্জন করেন। অষ্টাদশ শতাব্দীর অল্প কয়েকটি নগন্য ব্যঙ্গাত্মক ও রূপকাত্মক সূত্রনির্দেশগুলিকে বাদ দিলে, সেই যুগে শেকসপিয়রের লেখকত্ব নিয়ে কোনও প্রশ্ন উঠেছিল বলে কোনও প্রমাণই পাওয়া যায় না। শেকসপিয়রকে ইংল্যান্ডের জাতীয় কবি তথা এক অনন্য প্রতিভা হিসেবে গণ্য করা শুরু হওয়ার পরই প্রথম লেখকত্ব প্রশ্নের উদ্ভব ঘটে।
ঊনবিংশ শতাব্দীর সূচনাপর্বেও পূর্বোক্তরূপে হীন তোষামোদ অব্যাহত ছিল। সেই সময় শেকসপিয়রকে এককভাবে এক সর্বোৎকৃষ্ট প্রতিভা রূপে চিহ্নিত করার প্রবণতা দেখা যায়। এই ধারণাটি থেকেই ১৯০১ সালে জর্জ বার্নার্ড শ "চারণ-স্তাবকতা" (ইংরেজি: bardolatry) শব্দটি প্রবর্তন করেন। এই শতাব্দীর মধ্যভাগে শেকসপিয়রের প্রতিভার প্রতি দৃষ্টি মূলত আকর্ষিত হয় তার বৌদ্ধিক এবং তার কল্পনাশক্তির জন্য। যে নির্মাণ-কাঠামোর মধ্যে ঊনবিংশ শতাব্দীর প্রথমভাগের চিন্তাবিদেরা ভাবতেন যে, ইংরেজি নবজাগরণের কেন্দ্রবিন্দু ছিলেন রাজা, রাজসভাসদ ও বিশ্ববদ্যালয়ে শিক্ষিত কবিরা; সেই প্রেক্ষাপটে শেকসপিয়রের ন্যায় সাধারণ পরিবারের কোনও ব্যক্তি এমন কিছু রচনা করতে পারেন – এই ধারণা ক্রমশ অগ্রহণীয় হয়ে উঠছিল। রালফ ওয়াল্ডো এমারসন তখনও শেকসপিয়রের লেখকত্ব নিয়ে নিঃসন্দেহ থাকলেও, ১৮৪৬ সালে একটি বক্তৃতায় একটি সংশয়ের কথা উত্থাপন করে বলেন যে, তিনি শেকসপিয়রের কবিতার সঙ্গে এক আমুদে অভিনেতা ও থিয়েটার ব্যবস্থাপকের ভাবমূর্তিটি মেলাতে পারেন না। ঐতিহাসিক সমালোচনার ধারাটির (যা হোমারের মহাকাব্যগুলির লেখক-ঐক্য এবং বাইবেলের ঐতিহাসিকতা নিয়ে প্রশ্ন উত্থাপন করেছিল) উদ্ভবও শেকসপিয়রের লেখকত্ব নিয়ে সন্দেহে ইন্ধন জোগায়। এই বিষয়টিকে একজন সমালোচক উল্লেখ করেন "এক অপেক্ষমান দুর্ঘটনা" হিসেবে। ডেভিড স্ট্রাস যিশুর জীবনী পর্যালোচনা করেন। এই গ্রন্থ একদিকে যেমন সুসমাচারগুলির ঐতিহাসিক যথার্থতা নিয়ে সংশয় উত্থাপন করে জনসাধারণকে চমকিত করেছিল, অন্যদিকে তেমনই শেকসপিয়র-বিষয়ে নিরপেক্ষ বিতর্ককেও প্রভাবিত করেছিল। ১৮৪৮ সালে স্যামুয়েল মোশেইম শ্মুকার হিস্টোরিক ডাউটস রেসপেক্টিং শেকসপিয়র, ইলাস্ট্রেটিং ইনফিডেল অবজেকশনস এগেইনস্ট বাইবেল গ্রন্থে যিশুর ঐতিহাসিকতা বিষয়ে স্ট্রাসের সংশয়গুলিকে খণ্ডন করতে গয়ে একই পদ্ধতি বিদ্রুপাত্মকভাবে শেকসপিয়রের জীবনের নথিবদ্ধ প্রমাণগুলির উপর প্রয়োগ করেন। শ্মুকার নিজে কোনওদিন শেকসপিয়রের পরিচিতি নিয়ে সংশয় পোষণ না করলেও, নিজের অজ্ঞাতসারেই এমন অনেক যুক্তির অবতারণা এবং পুনরাবৃত্তি করেন যা পরবর্তীকালে বিকল্প লেখকত্ব প্রার্থীদের পক্ষে ব্যবহার করা হয়েছিল।
প্রকাশ্য মতদ্বৈধ এবং প্রথম বিকল্প প্রার্থী
জোসেফ সি. হার্টের দ্য রোম্যান্স অফ ইয়াচিং (১৮৪৮) গ্রন্থে প্রথম শেকসপিয়রের লেখকত্ব নিয়ে প্রকাশ্যে প্রশ্ন উত্থাপন করেছিলেন। হার্ট বলেন যে, নাটকগুলির মধ্যেই এমন প্রমাণ রয়েছে যে ভিন্ন ভিন্ন লেখক সেগুলি রচনায় প্রবৃত্ত হয়েছিলেন। চার বছর পরে চেম্বার’স এডিনবরা জার্নাল-এ লেখকের নাম ছাড়া প্রকাশিত ড. রবার্ট ডব্লিউ. জেমসনের "হু রোট শেকসপিয়র?" নিবন্ধেও একই বক্তব্য পাওয়া যায়। ১৮৫৬ সালে ডেলিয়া বেকনের অসাক্ষরিত নিবন্ধ "উইলিয়াম শেকসপিয়র অ্যান্ড হিজ প্লেজ; অ্যান এনকোয়ারি কনসার্নিং দেম" প্রকাশিত হয় "পুটনাম’স ম্যাগাজিন"-এ।
১৮৪৫ সালের মধ্যেই ওহিও-এ জন্মগ্রহণকারী ডেলিয়া বেকন এমন একটি তত্ত্ব সূত্রবদ্ধ করে ফেলেন যাতে তিনি বলেন যে, শেকসপিয়রের নামে প্রচলিত রচনাবলি আসলে স্যার ফ্রান্সিস বেকনের নেতৃত্বে এবং ওয়াল্টার র‍্যালেই-কে প্রধান লেখক হিসেবে গ্রহণ করে একটি লেখকগোষ্ঠীর দ্বারা লিখিত হয়েছিল। তাঁদের উদ্দেশ্য ছিল এমন এক উন্নত স্তরের রাজনৈতিক ও দার্শনিক ব্যবস্থা পরিকল্পনার জন্য, যার দায়িত্ব জনসমক্ষে গ্রহণ করতে তাঁরা অপারগ ছিলেন। তিনি বলেন যে, শেকসপিয়রের বাণিজ্যিক সাফল্যই তাঁর লেখা নাটকগুলিকে দার্শনিক ও রাজনৈতিক বিষয়ের উপর অধিক গুরুত্ব প্রদান থেকে নিবৃত্ত করবে এবং তা যদি তিনি করেও থাকেন তাহলে অবসর গ্রহণের পরই নিজের নাটক প্রকাশের কাজে তৎপর হতেন।
১৮৫৬ সালের সেপ্টেম্বর মাসে প্রকাশিত একটি প্রচারপুস্তিকায় (ওয়াজ লর্ড বেকন দি অথর অফ শেকসপিয়র’স প্লেজ? আ লেটার টু লর্ড এলসিমেয়ার) উইলিয়াম হেনরি স্মিথ প্রথম একক বিকল্প প্রার্থী হিসেবে মুদ্রিত আকারে ফ্রান্সিস বেকনের নাম প্রস্তাব করেন। পরের বছরই ডেলিয়া বেকন তাঁর তত্ত্বের রূপরেখা সহ একটি গ্রন্থ প্রকাশ করেন: দ্য ফিলোজফি অফ দ্য প্লেজ অফ শেকসপিয়র আনফোল্ডেড। কুড়ি বছর পরে স্মিথের তত্ত্বটিকে সমর্থন করে কেন্টাকির বিচারপতি নাথানিয়েল হোমস ৬০০ পৃষ্ঠার দি অথরশিপ অফ শেকসপিয়র গ্রন্থটি প্রকাশ করেন। সেই থেকেই এই ধারণার ব্যাপক প্রসার। ১৮৮৪ সালের মধ্যেই এই প্রশ্নটি তুলে ২৫০টিরও বেশি বই প্রকাশিত হয় এবং স্মিথ ঘোষণা করেন যে তিরিশ বছরের যুদ্ধের শেষে শেকসপিয়র আধিপত্যের উপর বেকনীয়দের জয়লাভ ঘটেছে। দুই বছর পরে এই তত্ত্ব প্রচার করতে ইংল্যান্ডে ফ্রান্সিস বেকন সোসাইটি স্থাপিত হয়। এই সোসাইটিটি এখনও আছে এবং এই লক্ষ্যে 'বেকনিয়ানা'' নামে একটি সাময়িকীও প্রকাশ করছে।
শেকসপিয়রের লেখকত্বের বিরুদ্ধে এই যুক্তিগুলির বিরুদ্ধ প্রত্যুত্তর শিক্ষায়তনিকরা দিয়েছিলেন। ১৮৫৭ সালে ইংরেজ সমালোচক জর্জ হেনরি টাউনসেন্ড প্রকাশ করেন উইলিয়াম শেকসপিয়র নট অ্যান ইমপোস্টার। এই গ্রন্থে তিনি বিরুদ্ধ মতগুলিকে আগোছালো পাণ্ডিত্য, মিথ্যা প্রতিশ্রুতি, আপাতদৃষ্টিতে সত্য বলে প্রতিপন্ন হলেও আসলে ভুল বার্তা এবং বিকল্প লেখকত্ব প্রার্থীদের আদিতম প্রবক্তার ভ্রান্ত সিদ্ধান্ত বলে সমালোচনা করেন।
রোকনুজ্জামান খান
রোকনুজ্জামান খান (জন্মঃ ৯ এপ্রিল, ১৯২৫ - মৃত্যুঃ ৩ ডিসেম্বর, ১৯৯৯) বাংলাদেশের একজন প্রতিষ্ঠিত লেখক ও সংগঠক ছিলেন। কিন্তু তিনি দাদাভাই নামেই সম্যক পরিচিত ছিলেন। তার জন্ম রাজবাড়ী জেলার পাংশা উপজেলায়। বাংলাদেশের বহুল প্রচারিত দৈনিক ইত্তেফাকের শিশু-কিশোরদের উপযোগী কচিকাঁচার আসর বিভাগের পরিচালক হিসেবে আমৃত্যু দায়িত্ব পালন করেন।
কর্মজীবন
১৯৪৮ সালে আবুল মনসুর আহমদ সম্পাদিত ইত্তেহাদ পত্রিকার 'মিতালী মজলিস' নামীয় শিশু বিভাগের দায়িত্ব লাভের মাধ্যমে কর্মজীবন শুরু করেন। এরপর ভারপ্রাপ্ত সম্পাদক হিসেবে শিশু সওগাত পত্রিকায় দায়িত্ব পালন করেন। ১৯৫২ সালে দৈনিক মিল্লাতের কিশোর দুনিয়া'র শিশু বিভাগের পরিচালক ছিলেন। ১৯৫৫ সালে দৈনিক ইত্তেফাক পত্রিকায় তরুণ সাংবাদিক হিসেবে কাজ শুরু করেন। ২রা এপ্রিল শিশু-কিশোরদের উপযোগী কচিকাঁচার আসর বিভাগের পরিচালক নিযুক্ত হন এবং আসর পরিচালকের নামকরণ করা হয় দাদাভাই। সেই থেকে তিনি নতুন পরিচয় পান দাদাভাই। তার পরিচিতিতেই ছোটদের উপযোগী করে লিখতেন - সুফিয়া কামাল, আব্দুল্লাহ আল মুতি শরফুদ্দিন, শওকত ওসমান, আহসান হাবীব, ফয়েজ আহমেদ, হোসনে আরা, নাসির আলী, হাবীবুর রহমানসহ বিখ্যাত অনেক লেখক।
১৯৫৬ সালে বাংলাদেশের সবচেয়ে বড় শিশু-কিশোর সংগঠন কচিকাঁচার মেলা প্রতিষ্ঠা করেন রোকনুজ্জামান খান। বিখ্যাত অনেক ব্যক্তিত্ব এর সদস্য ছিলেন - সুলতানা কামাল, হাশেম খান, মাহবুব তালুকদার, কৌতুক অভিনেতা রবিউল প্রমূখ।
রচনাসমগ্র
তার অসামান্য শিশুতোষ ছড়া হিসেবে বিবেচিত হয়ে আসছে। খোকন খোকন ডাক পাড়ি, আজব হলেও গুজব নয় প্রভৃতি বই লিখেছেন দাদাভাই। সম্পাদনা করেছেন - আমার প্রথম লেখা, ঝিকিমিকি, বার্ষিক কচি ও কাঁচা, ছোটদের আবৃত্তি ইত্যাদি পুস্তক।
সম্মাননা
শিশু সংগঠনে অসামান্য অবদান রাখায় রোকনুজ্জামান খান ২০০০ সালে স্বাধীনতা দিবস পুরস্কারে ভূষিত হন। এছাড়াও তিনি বাংলা একাডেমী পুরস্কার (১৯৬৮), শিশু একাডেমী পুরস্কার (১৯৯৪), একুশে পদক (১৯৯৮), জসিমউদ্দীন স্বর্ণপদক এ ভূষিত হন। ৩ ডিসেম্বর, ১৯৯৯ সালে তিনি মৃত্যুবরণ করেন।
শহিদুজ্জামান
জন্ম ও প্রাথমিক জীবন
শহিদুজ্জামান জন্মগ্রহণ করেন ৪ এপ্রিল ১৯৬২ সালে কুষ্টিয়ায়। তার পিতার নাম মো: শওকত আলী ও মাতা রিজিয়া খাতুন। তিনি ১৯৮৫ সালে বাংলাদেশ কৃষি বিশ্ববিদ্যালয় থেকে স্নাতক ও এশিয়ান ইউনিভার্সিটি থেকে ২০০৫ সালে এমএসএস ডিগ্রী অর্জন করেন।
কর্মজীবন
শহিদুজ্জামান বাংলাদেশ সিভিল সার্ভিস (প্রশাসন) ক্যাডারের সপ্তম ব্যাচের (১৯৮৫) কর্মকর্তা। তিনি ১৪ ফেব্রুয়ারি ২০১৯ সালে স্বরাষ্ট্র মন্ত্রণালয়ের সুরক্ষা সেবা বিভাগে ভারপ্রাপ্ত সচিবের দায়িত্ব গ্রহণ করে ১ আগস্ট ২০১৯ সালে সচিব পদে পদোন্নতি পেয়ে একই তারিখে স্বরাষ্ট্র মন্ত্রণালয়ের সুরক্ষা সেবা বিভাগের সচিব হিসেবে দায়িত্ব গ্রহণ করে আসছেন।
তেজ মান আংদেম্বে
তেজ মান আংদেম্বে একজন নেপালি ভাষা বিশেষজ্ঞ, লেখক এবং প্রভাষক।
দ্য পারসুট অব হ্যাপিনেস
দ্য পারসুট অব হ্যাপিনেস ২০০৬ সালে মুক্তিপ্রাপ্ত একটি জীবনীধর্মী নাট্য চলচ্চিত্র। গ্যাব্রিয়েল মুচ্চিনো ছবিটি পরিচালনা করেছেন এবং শ্রেষ্ঠাংশে রয়েছেন উইল স্মিথ ও জাদেন স্মিথ। উইল স্মিথ গৃহহীন বিক্রেতা ক্রিস গার্ডনার ও জাদেন স্মিথ ক্রিস গার্ডনার জুনিয়রের চরিত্রে অভিনয় করেন। স্টিভেন কনরাড ছবিটির চিত্রনাট্য রচনা করেন। গার্ডনার ও কুইন্সি ট্রুপের ২০০৬ সালে রচিত আত্মজীবনী অবলম্বনে চিত্রনাট্যটি রচিত হয়েছে। গার্ডনার এক বছর ধরে গৃহহীন অবস্থায় যে সংগ্রামসঙ্কুল পরিস্থিতির মধ্য দিয়ে যান, এটি তারই চিত্রায়ন। ছবিটির শুদ্ধ নাম The pursuit of happiness হওয়ার কথা থাকলেও প্রকৃতপক্ষে এর নাম হয় The pursuit of happyness. গার্ডনারের ছেলে যে দিবাযত্নকেন্দ্রে পরিচর্যিত হয়, তার বাইরের দেয়ালের ম্যুরালের বানান তাকে এই নাম রাখতে অনুপ্রাণিত করে।
২০০৬ সালের ১৫ ডিসেম্বর কলাম্বিয়া পিকচার্স ছবিটি মুক্তি দেয়। এটি মোটামুটি ইতিবাচক সমালোচনাই লাভ করেছিল। স্মিথের অভিনয় বিশেষভাবে প্রশংসিত হয়। সেরা অভিনেতা ক্যাটাগরিতে এটি অস্কার ও গোল্ডেন গ্লোব এর মনোনয়ন পায়।
কাহিনীসংক্ষেপ
১৯৮১ সালে সান ফ্রান্সিসকোর বিক্রয়কর্মী ক্রিস গার্ডনার তার সারা জীবনের সঞ্চয় বহনযোগ্য হাড় শনাক্তকারী যন্ত্রে বিনিয়োগ করেন। তিনি চিকিৎসকদের এটি প্রদর্শনপূর্বক বলেন, এটি সাধারণ এক্স-রে অপেক্ষা অধিক কার্যকর, কারণ এতে কোয়ান্টাম শক্তির ধারণা ব্যবহার করা হয়েছে। এই শনাক্তকারী যন্ত্রগুলো তার জীবনে তাৎপর্যপূর্ণ ভূমিকা পালন করে। তিনি এগুলোর অধিকাংশ বিক্রি করতে সক্ষম হলেও বিক্রি করার শ্লথ গতি ও ক্রমবর্ধমান আর্থিক চাহিদা তার স্ত্রী লিন্ডাকে ক্ষুব্ধ করে তোলে। লিন্ডা হোটেলে ভৃত্যের কাজ করে। তাদের ছেলে ক্রিস্টোফার জুনিয়রের বয়স শীঘ্রই পাঁচ বছর হবে। কিন্তু সাধারণ রঞ্জনরশ্মি যন্ত্র অপেক্ষা এগুলো অপেক্ষাকৃত অধিক দামি হলেও সামান্য ভালো ছবি তৈরি করতে পারে। এতে দ্রুতই ক্রিস সমস্যার সম্মুখীন হন। জীবনধারণের জন্য তিনি পর্যাপ্ত অর্থ রোজগার করতে পারেন না। লিন্ডাকেও দুই বেলা কাজ করতে হয়।
তার সাথে ডিন উইটারের ব্যবস্থাপক জে টুইস্টলের দেখা হয়। ক্রিস তার কাছে স্টকব্রোকারের চাকরির আবেদন করেন। ট্যাক্সিতে করে ঘোরার সময় রুবিকস কিউব সমাধান করে জে-কে ক্রিস মুগ্ধ করেন। জে চলে যায়। কিন্তু ক্রিসের কাছে কোনো অর্থ নেই। তাই সে পালিয়ে যাওয়ার সিদ্ধান্ত গ্রহণ করে। গার্ডিনারকে ক্রুদ্ধ গাড়িচালক বার্ট (বে এরিয়া র‍্যাপিড ট্রানজিশন) স্টেশন পর্যন্ত ধাওয়া করে। গার্ডিনার একটি ট্রেনে চড়ে বসলেও এ প্রক্রিয়ায় সে একটি শনাক্তকারী যন্ত্র হারিয়ে ফেলে।
অ্যান্ড্রু হল
অ্যান্ড্রু জেমস হল (Andrew Hall; জন্ম: ৩১ জুলাই, ১৯৭৫) ট্রান্সভাল প্রদেশের জোহেন্সবার্গে জন্মগ্রহণকারী দক্ষিণ আফ্রিকার কোচ ও সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৯ থেকে ২০০৭ সাল পর্যন্ত দক্ষিণ আফ্রিকা ক্রিকেট দলের পক্ষে খেলেছেন।
ঘরোয়া প্রথম-শ্রেণীর দক্ষিণ আফ্রিকা ক্রিকেটে ডলফিন্স, গটেং ও ইস্টার্নস এবং ইংরেজ কাউন্টি ক্রিকেটে ওরচেস্টারশায়ার, কেন্ট ও নর্দাম্পটনশায়ার দলের প্রতিনিধিত্ব করেন। দলে তিনি অল-রাউন্ডার হিসেবে চিহ্নিত ছিলেন। ফাস্ট-মিডিয়াম পেস বোলিংয়ের পাশাপাশি দলের উদ্বোধনী অথবা শেষদিকে ব্যাটিংয়ে নামতেন ‘ব্রোস’ ডাকনামে পরিচিত অ্যান্ড্রু হল।
প্রারম্ভিক জীবন
দক্ষিণ আফ্রিকার প্রথম-শ্রেণীর ক্রিকেটে অংশগ্রহণের পূর্বে ইনডোর ক্রিকেটের সাথে জড়িত ছিলেন তিনি। ১৯৯৫-৯৬ মৌসুমে নিজেকে ক্রিকেট জীবনের সাথে জড়িয়ে ফেলেন। শুরুতে তিনি সীমিত ওভারের ক্রিকেটের সাথেই একীভূত করেন নিজেকে।
একদিনের আন্তর্জাতিক
১৯৯৯ সালে সফরকারী ওয়েস্ট ইন্ডিজের বিপক্ষে ডারবানে অনুষ্ঠিত একদিনের আন্তর্জাতিকে অভিষেক ঘটে তার। ২০০৭ সাল পর্যন্ত দক্ষিণ আফ্রিকার একদিনের আন্তর্জাতিক দলের নিয়মিত সদস্য ছিলেন। এ সময়ে তিনি ২০০৩ ও ২০০৭ সালের বিশ্বকাপে দলের অন্যতম সদস্য মনোনীত হন।
নভেম্বর, ২০০৬ সালে ভারতের বিপক্ষে অনুষ্ঠিত একদিনের আন্তর্জাতিকে জাস্টিন ক্যাম্পের সাথে ৮ম উইকেট জুটিতে ১৩৮ রান তুলে রেকর্ড গড়েন। তন্মধ্যে তিনি ৪৭ বলে ৫৬* রান করে অপরাজিত থাকেন। এছাড়াও বোলিংয়ে নেমে ৩ উইকেট দখল করেন। ১৭ এপ্রিল, ২০০৭ তারিখে ওয়েস্ট ইন্ডিজের কেনসিংটন ওভালে অনুষ্ঠিত ২০০৭ সালের বিশ্বকাপে ইংল্যান্ডের বিপক্ষে মাত্র ১৮ রানে ৫ উইকেট নেন। তিনি একে-একে পল কলিংউড, অ্যান্ড্রু ফ্লিনটফ, পল নিক্সন, সাজিদ মাহমুদ ও জেমস অ্যান্ডারসনের উইকেট নিয়ে দলকে জয়ী করতে সহায়তা করেন।
অবসর
সেপ্টেম্বর, ২০০৭ সালে আন্তর্জাতিক ক্রিকেট অঙ্গন থেকে অবসর নেন হল। কিন্তু এর জন্য তিনি কোন কারণ উপস্থাপন করেননি। এ প্রসঙ্গে কেন্টের কোচ গ্রাহাম ফোর্ডের ধারণা - ২০০৭ সালের টুয়েন্টি২০ বিশ্ব চ্যাম্পিয়নশীপ থেকে তাকে বাদ দেয়াই অবসর নেয়ার প্রধান কারণ। এরপর তিনি ইন্ডিয়ান ক্রিকেট লীগে হায়দ্রাবাদ হিরোজ দলের সাথে চুক্তিবদ্ধ হন।
নবীন আউয়াল
নবীন আউয়াল একজন নেপালি চলচ্চিত্র পরিচালক এবং লেখক। তিনি শত শত বিজ্ঞাপন চলচ্চিত্র, একটি স্বল্পদৈর্ঘ্য চলচ্চিত্র পরিচালনা করেছেন। তিনি প্রথম নেপালি সায়েন্স ফিকশন চলচ্চিত্র বিজুলি মেশিন -এর পরিচালক।
আউয়াল নেপালের সিলুয়েট মিডিয়ার সৃজনশীল পরিচালক।
উমাইর ইবনে ওয়াহাব
উমাইর ইবনে ওয়াহাব রা (আরবী عمير بن وهب)হযরত মুহাম্মদ সা এর একজন সাহাবা ছিলেন । তিনি কুরাইশদের মধ্যে সন্মানিত ও গভীর দৃষ্টি সম্পন্ন ব্যক্তি ছিলেন ।
নাম ও বংশ পরিচয়
== উমাইর ইবনে ওয়াহাব এর মূলনাম নাম উমাইর এবং উপনাম/কুনিয়াত আবু উমাইয়া  ।  পিতার নাম ওয়াহাব ইবনে খালাফ ও মাতার উম্মু সাখীলা । উমাইর কুরাইশদের অন্যতম বীর নেতা ছিলেন ।
ইসলাম পূর্ব জীবন
== মক্কার কুরাইশদের মধ্যে উমাইর ইবনে ওয়াহাব ছিলেন গুরুত্বপূর্ণ ব্যক্তি । তিনি কুরাইশদের যুদ্ধের ব্যপারে গুপ্তচর ও পরামর্শ দাতা হিসাবে কাজ করতেন । বদরের যুদ্ধের সময় তাকে মুসলমানদের সৈন্য ও যাবতীয় অবস্থা জেনে আসার জন্য বদর প্রান্তে পাঠায় । উমাইর সকল তথ্য বিশ্লেষণ করে কুরাইশদের এই যুদ্ধে লিপ্ত হতে নিষেধ করেন এবং মক্কায় ফিরে যেতে নিষেধ করেন । তার কথায় অনেক কুরাইশ প্রভাবিত হলেও আবু জেহেল এর ইচ্ছায় কুরাইশরা বদর যুদ্ধে জড়িয়ে পরেন ।
পরে যুদ্ধ শেষে অনেক কুরাইশদের সাথে উমাইর ইবনে ওয়াহাব এর ছেলে ওয়াহাবও বন্ধী হন। এতে উমাইর খুব কষ্ট পান । সাফওয়ান ইবনে উমাইয়া (মক্কা বিজয়ের পরে ইসলাম গ্রহণ করেন ) এর প্ররোচনায় উমাইর আরো ক্ষেপে যান । সাফওয়ান মক্কার তার সকল কিছুর দায়িত্ব নিলে উমাইর হযরত মুহাম্মদ সা কে হত্যা তার ছেলেকে মুক্ত করতে মদিনায় রওনা হন ।
ইসলাম গ্রহণ
উমাইর ইবনে ওয়াহাব হযরত মুহাম্মদ সা কে হত্যা করতে এসে ইসলাম ও হযরত মুহাম্মদ সা এর প্রতি বিমুগ্ধ হয়ে ইসলাম গ্রহণ করেন । এবং মক্কাতেই অবস্থান করতে শুরু করেন । তার পুত্র ওয়াহাবকেও মুক্ত করে দেওয়া হয় ।
সাবাহ সারাওয়াক কেলুয়ার মালয়েশিয়া
সাবাহ সারাওয়াক কেলুয়ার মালয়েশিয়া (এসএসকেএম) একটি বিচ্ছিন্নতাবাদী সংগঠন যা সাবাহ ও সারাওয়াক রাজ্যদুটোকে মালয়েশিয়া ফেডারেশন থেকে পৃথক করতে চায়।
উমাইর ইবনে ওয়াহাব
ইসলাম গ্রহণ
এদিকে সাফওয়ান উমাইরের জন্য মক্কায় অধীর আগ্রহে বসে আছেন,কবে হযরত মুহাম্মদ সা মৃত্যুর সংবাদ আসবে ?এভাবে অপেক্ষা করতে করতে একদিন মদিনা হতে মক্কার একটা কাফেলা থেকে জানতে পারে উমাইর রা ইসলাম গ্রহণ করেছেন। এতে সাফওয়ান উমাইর রাজ্য এর প্রতি রাগে ফেটে পরেন ।
পরে একদিন উমাইর রা হযরত মুহাম্মদ সা থেকে অনুমতি নিয়ে মক্কায় আসেন মক্কার নিজে গোত্রের লোকদের মধ্যে দাওয়াতি কাজ করার জন্য । এভাবে উমাইর মক্কায় প্রচুর দাওয়াতি কাজ করতে সক্ষম হন এবং বহু মানুষ উমাইর রা হাতে মুসলমান হয় । তিনি উহুদ যুদ্ধের পূর্বে মক্কা থেকে এই বিশাল কাফেলা নিয়ে মদিনায় উপস্থিত হন ।
যুদ্ধে অংশগ্রহন
উহুদ, খন্দক ও মক্কা বিজয় সহ সকল অভিযানে তিনি হযরত মুহাম্মদ সা সাথে অংশগ্রহণ করেন ।মক্কা বিজয়ের দিন সে তার বন্ধু সাফওয়ান ইবনে উমাইয়া রা কে খুজতে থাকেন এবং উমাইয়ার সাহায্যে সাফওয়ান ইসলাম গ্রহণ করেন ।
খিলাফতের আমলে
আবু বকর রা এর খিলাফতকালে উমাইর ইবনে ওয়াহাব রা সকল গুরুত্বপূর্ণ কাজে খলীফাকে সহযোগিতা করেন। হযরত উমার রা খিলাফতকালে আমর ইবনুল আস রা মিসর অভিযান পরিচালনা করেন।
মিশর অভিযানের ইসকান্দারিয়া বিজয়ে যখন তার বিলম্ব ঘটছিল তখন হযরত উমার রা আমর ইবনুল আস রা সাহায্যার্থে মদীনা থেকে চারজন সেনা কমান্ডারের নেতৃত্বে ১০ হাজার সৈন্য পাঠান। এই চার কমান্ডারের একজন ছিলেন হযরত উমাইর ইবনে ওয়াহাব রা ]
মৃত্যু
হযরত উমারে রা এর খিলাফতের শেষ দিকে তিনি ইনতিকাল করেন ।
মিসৌরি
থাম্ব|মিসৌরি পতাকা মিসৌরি (Missouri মিজ়ূরী বা মিজ়ূরা) মার্কিন যুক্তরাষ্ট্রের একটি অঙ্গরাজ্য। ১৮২১ সালে যুক্তরাষ্ট্রের ২৪তম অঙ্গরাজ্য হিসেবে মিসৌরি অন্তর্ভুক্ত হয়।
সাধু রাম চাঁদ মুর্মু ঝাড়গ্রাম বিশ্ববিদ্যালয়
সাধু রাম চাঁদ মুর্মু ঝাড়গ্রাম বিশ্ববিদ্যালয়, এটি ঝাড়গ্রাম বিশ্ববিদ্যালয় নামেও পরিচিত, পশ্চিমবঙ্গ সরকার পরিচালিত একটি বিশ্ববিদ্যালয়। বিশ্ববিদ্যালয়টি বর্তমানে নির্মাণাধীন রয়েছে। এটি ঝাড়গ্রাম জেলার সদর ঝাড়গ্রাম শহরে অবস্থিত। বিশ্ববিদ্যালয়টি স্থাপনের জন্য পশ্চিমবঙ্গ সরকার ঝাড়গ্রাম বিশ্ববিদ্যালয় আইন, ২০১৭ (পশ্চিমবঙ্গ আইন ১৯৮১-এর আঠারো) তৈরি করে। ২০২১ সালে ঝাড়গ্রাম বিশ্ববিদ্যালয় এর নাম পরিবর্তন করে সাধু রাম চাঁদ মুর্মু বিশ্ববিদ্যালয় রাখা হয়। ‌ঝাড়গ্রাম শহরের উপকণ্ঠে আধা-গ্রামীণ পরিমণ্ডলে ২৭ একর জমির উপর এই বিশ্ববিদ্যালয়টি অবস্থিত।
মিসৌরি
অবস্থান
মিসৌরি মধ্য-পশ্চিম যুক্তরাষ্ট্রে অবস্থিত। পূর্ব দিকে মিসিসিপি এবং উত্তর পূর্ব দিকে আংশিক ভাবে মিসৌরি নদী দিয়ে পরিবেষ্টিত।
সাধু রাম চাঁদ মুর্মু ঝাড়গ্রাম বিশ্ববিদ্যালয়
ইতিহাস
২০১১-২০১২ সাল থেকে পশ্চিমবঙ্গ রাজ্য আইনসভা রাজ্যের প্রায় সকল জেলায় রাজ্য-সহায়ক বিশ্ববিদ্যালয় প্রতিষ্ঠার জন্য প্রায় ১৮ টি (আঠার) বিল পাস করে। পশ্চিমবঙ্গে রাজ্য-অনুমোদিত বিশ্ববিদ্যালয়গুলির সংখ্যা ২০১১-২০১২ সালে ১২ (বারো) থেকে বেড়ে ৩০ টি (ত্রিশ) হয়। ২০১৭ সালে ঝাড়গ্রাম বিশ্ববিদ্যালয় তৈরির জন্য রাজ্য সরকার বিধানসভায় বিল পেশ করে। ২০১৮ সালের ৯ জানুয়ারি ঝাড়গ্রাম বিশ্ববিদ্যালয় আইন, ২০১৭ গঠিত হয়। ওই বছরের অগাস্ট মাসে রাজ্যের মুখ্যমন্ত্রী মমতা বন্দ্যোপাধ্যায় ঝাড়গ্রাম বিশ্ববিদ্যালয়ের ভিত্তি প্রস্তর স্থাপন করেন।
মিসৌরি
প্রধান শহর
জেফারসন সিটি, কানসাস সিটি, স্প্রিংফিল্ড।
গ্যালিক ফুটবল
গ্যালিক ফুটবল (Peil Ghaelach; সংক্ষিপ্ত নাম পেইল, Peil ) সাধারণত কেবল গ্যালিক, জিএএ অথবা ফুটবল নামে পরিচিত একটি আয়ারল্যান্ডীয় দলগত খেলা। এটি আয়তক্ষেত্রাকার ঘাসের পিচে ১৫ জন খেলোয়াড়ের দুটি দলের মধ্যে খেলা হয়। খেলাটির উদ্দেশ্য হল অন্য দলের গোলে (৩ পয়েন্ট) অথবা গোলের উপরে দুটি সোজা পোস্টের মধ্যে এবং মাটির উপরে (১ পয়েন্ট) ক্রসবারের উপরে বলটি লাথি মেরে বা ঘুষি মেরে গোল করা।
খেলোয়াড়রা বল বহন, বাউন্সিং, লাথি, হ্যান্ড-পাসিং এবং এককভাবে (বল ফেলে দেওয়া এবং তারপরে বলটি উপরের দিকে হাতের দিকে ঠেলে দেওয়া) – এসকলের সংমিশ্রণের মাধ্যমে ফুটবলকে মাঠে এগিয়ে নিয়ে যায়। খেলাটিতে দুই ধরনের স্কোর সম্ভব: পয়েন্ট এবং গোল। ক্রসবারের উপর দিয়ে বল লাথি বা হাতে পাস করার জন্য একটি পয়েন্ট দেওয়া হয়, যেখানে আম্পায়ার একটি সাদা পতাকা উত্তোলন করে সংকেত দেয়। ক্রসবারের নীচে বলটি জালে লাথি দেওয়ার জন্য একটি গোল দেওয়া হয় (বলটি হাতে গোলের মধ্যে পাস করা যায় না), যেখানে আম্পায়ার সবুজ পতাকা উত্তোলন করে সংকেত দেয়। গ্যালিক ফুটবলে অবস্থানগুলো অন্যান্য ফুটবল কোডের অনুরূপ এবং এতে একজন গোলরক্ষক, ছয়জন ব্যাক, দুজন মধ্যমাঠের খেলোয়াড় এবং ছয়জন আক্রমণভাগের খেলোয়াড় রয়েছে।
গ্যালিক ফুটবল আয়ারল্যান্ডের বৃহত্তম ক্রীড়া সংস্থা গ্যালিক অ্যাথলেটিক অ্যাসোসিয়েশন (জিএএ) দ্বারা নিয়ন্ত্রিত চারটি ক্রীড়ার (সম্মিলিতভাবে "গ্যালিক গেমস" হিসাবে পরিচিত) মধ্যে একটি। হার্লিং এবং কামোজির পাশাপাশি, গ্যালিক ফুটবল বিশ্বের কয়েকটি কঠোরভাবে অপেশাদার খেলাগুলোর মধ্যে একটি, যেখানে খেলোয়াড়, কোচ এবং পরিচালকদের কোনও ধরনের অর্থ প্রদান থেকে নিষিদ্ধ করা হয়েছে। গ্যালিক ফুটবল প্রধানত আয়ারল্যান্ড দ্বীপে খেলা হয়, যদিও অ্যাসোসিয়েশনের ইউনিটগুলো গ্রেট ব্রিটেন, মূল ভূখণ্ড ইউরোপ, উত্তর আমেরিকা, আফ্রিকা, এশিয়া এবং অস্ট্রেলিয়ায় বিদ্যমান।
ডাবলিনের ক্রোক পার্কে প্রতি বছর অনুষ্ঠিত সর্ব-আয়ারল্যান্ড জ্যেষ্ঠ চ্যাম্পিয়নশিপের ফাইনালে ৮০,০০০ জনেরও বেশি দর্শক উপস্থিত হয়েছিল। আয়ারল্যান্ডের বাইরে, ফুটবল প্রধানত আয়ারল্যান্ডীয় প্রবাসীদের সদস্যদের মধ্যে খেলা হয়। নিউ ইয়র্ক শহরের গ্যালিক পার্ক আয়ারল্যান্ডের বাইরে বৃহত্তম উদ্দেশ্যমূলকভাবে নির্মিত গ্যালিক ক্রীড়া মাঠ, যেখানে তিনটি প্রধান ফুটবল প্রতিযোগিতা সারা বছর ধরে পরিচালিত হয়: জাতীয় ফুটবল লিগ এবং সর্ব-আয়ারল্যান্ড জ্যেষ্ঠ চ্যাম্পিয়নশিপ একটি আন্তঃকাউন্টি ভিত্তিতে পরিচালিত হয়, যেখানে অল-আয়ারল্যান্ড ক্লাব চ্যাম্পিয়নশিপ পৃথক ক্লাবের মধ্যে আয়োজন করা হয়। সর্ব-আয়ারল্যান্ড জ্যেষ্ঠ চ্যাম্পিয়নশিপ গ্যালিক ফুটবলের সবচেয়ে মর্যাদাপূর্ণ অনুষ্ঠান হিসেবে বিবেচিত হয়।
জিএএ-এর তত্ত্বাবধানে, গ্যালিক ফুটবল পুরুষদের মধ্যকার খেলা; তবে, মহিলাদের গ্যালিক ফুটবল সম্পর্কিত খেলা লেডিস গ্যালিক ফুটবল অ্যাসোসিয়েশন দ্বারা নিয়ন্ত্রিত হয়। গ্যালিক ফুটবল এবং অস্ট্রেলীয় রুলস ফুটবলের মধ্যে আন্তর্জাতিক নিয়ম ফুটবলের বিকাশের অনুমতি দিয়েছে, একটি হাইব্রিড খেলা এবং ১৯৯৮ সাল থেকে নিয়মিতভাবে টেস্ট ম্যাচের একটি সিরিজ অনুষ্ঠিত হচ্ছে।
সারাংশ
খেলোয়াড়রা বল বহন, বাউন্সিং, লাথি, হ্যান্ড-পাসিং এবং এককভাবে (বল ফেলে দেওয়া এবং তারপরে বলটি উপরের দিকে হাতের দিকে ঠেলে দেওয়া) – এসকলের সংমিশ্রণের মাধ্যমে ফুটবলকে মাঠে এগিয়ে নিয়ে যায়। খেলাটিতে দুই ধরনের স্কোর সম্ভব: পয়েন্ট এবং গোল। ক্রসবারের উপর দিয়ে বল লাথি বা হাতে পাস করার জন্য একটি পয়েন্ট দেওয়া হয়, যেখানে আম্পায়ার একটি সাদা পতাকা উত্তোলন করে সংকেত দেয়। ক্রসবারের নীচে বলটি জালে লাথি দেওয়ার জন্য একটি গোল দেওয়া হয় (বলটি হাতে গোলের মধ্যে পাস করা যায় না), যেখানে আম্পায়ার সবুজ পতাকা উত্তোলন করে সংকেত দেয়। গ্যালিক ফুটবলে অবস্থানগুলো অন্যান্য ফুটবল কোডের অনুরূপ এবং এতে একজন গোলরক্ষক, ছয়জন ব্যাক, দুজন মধ্যমাঠের খেলোয়াড় এবং ছয়জন আক্রমণভাগের খেলোয়াড় রয়েছে।
মাঠ
একটি গ্যালিক মাঠ কিছু ক্ষেত্রে রাগবি মাঠের অনুরূপ তবে বড়। ঘাসের পিচ আয়তক্ষেত্রাকার, 130 - 145 m এবং 80 - 90 m প্রশস্ত। প্রতিটি প্রান্তে এইচ-আকৃতির গোলপোস্ট রয়েছে, যা দুটি পোস্ট দ্বারা গঠিত, যা সাধারণত 6 - 7 m উঁচু, 6.5 m দূরত্বে সেট করা হয় এবং একটি ক্রসবার দ্বারা মাটি থেকে 2.5 m উপরে সংযুক্ত থাকে। গোলের পিছনে প্রসারিত একটি জাল ক্রসবার এবং নিম্ন গোলপোস্টের সাথে সংযুক্ত থাকে। একই পিচ বল নিক্ষেপের জন্য ব্যবহৃত হয়; জিএএ (যা উভয় ক্রীড়ার আয়োজন করে) দ্বৈত ব্যবহারের সুবিধার্থে এই সিদ্ধান্ত নিয়েছে। লাইনগুলো প্রতিটি শেষ-লাইন থেকে 13 m, 20 m, এবং 45 m (হার্লিংয়ে 65 m) দূরত্বে চিহ্নিত করা হয়। সংক্ষিপ্ত মাঠ এবং ছোট গোল যুব দলের ক্ষেত্রে ব্যবহৃত হয়।
স্থিতিকাল
অধিকাংশ প্রাপ্তবয়স্ক ফুটবল এবং সমস্ত ছোট এবং অনূর্ধ্ব-২১ দলের ম্যাচ ৬০ মিনিটের জন্য স্থায়ী হয়, সিনিয়র আন্তঃ-কাউন্টি গেমগুলো ব্যতীত যা ৩০ মিনিটের দুটি অংশে বিভক্ত, যা ৭০ মিনিট (৩৫ মিনিটের দুটি অংশ) স্থায়ী হয়। ড্র রিপ্লে বা ২০ মিনিটের অতিরিক্ত সময় (১০ মিনিটের দুটি অংশ) শেষে ম্যাচের ফলাফল নির্ধারণ করা হয়। জুনিয়রদের কিছু ক্ষেত্রে ২০ মিনিটের অর্ধেক বা ২৫ মিনিট থাকে। অর্ধ সময়ের বিরতি ৬ থেকে ১৫ মিনিট পর্যন্ত স্থায়ী হয়। চ্যাম্পিয়নশিপের ম্যাচগুলোতে ৩০ মিনিটের বিরতি রয়েছে।
দল
একটি দলে সর্বমোট ১৫ জন খেলোয়াড় (একজন গোলরক্ষক, দুইজন কর্নার রক্ষণভাগের খেলোয়াড়, একজন পার্শ্বীয় রক্ষণভাগের খেলোয়াড়, দুইজন আক্রমণাত্মক রক্ষণভাগের খেলোয়াড়, একজন কেন্দ্রীয় রক্ষণভাগের খেলোয়াড়, দুইজন মধ্যমাঠের খেলোয়াড়, দুইজন পার্শ্বীয় আক্রমণভাগের খেলোয়াড়, একজন কেন্দ্রীয় আক্রমণভাগের খেলোয়াড়, দুইজন কর্নার আক্রমণভাগের খেলোয়াড় এবং একজন মূল আক্রমণভাগের খেলোয়াড়) এবং ১৫ জন বদলি খেলোয়াড় থাকে, যার মধ্যে ছয়জন ব্যবহার করা যেতে পারে। তরুণ দল বা দলগুলোর জন্য যাদের ১৫-এ-সাইডের জন্য পর্যাপ্ত খেলোয়াড় নেই, ১৩-এ-সাইড খেলা অস্বাভাবিক নয় (পার্শ্বীয় রক্ষণভাগের খেলোয়াড় এবং মূল আক্রমণভাগের খেলোয়াড় ব্যতীত একই অবস্থান)। গোলরক্ষক থেকে শুরু করে প্রতিটি খেলোয়াড়কে ১–১৫ নম্বর দেওয়া হয়, যাকে অবশ্যই তার সতীর্থদের থেকে আলাদা রঙের জার্সি পরতে হবে। টিম শিটে ১৫ জন পর্যন্ত বিকল্প খেলোয়াড়ের নাম থাকতে পারে, ১৬ নম্বরে সাধারণত সংরক্ষিত গোলরক্ষক থাকেন।
বল
খেলাটি ১৮ সেলাই করা চামড়ার প্যানেল দিয়ে তৈরি একটি গোলাকার চামড়ার ফুটবল দিয়ে খেলা হয়, যার পরিধি 68 - 70 cm, শুকনো অবস্থায় 480 and 500 g এর মধ্যে ওজন হয়। এটি লাথি বা হাত দিয়ে পাস করা যেতে পারে। একটি হ্যান্ড পাস কোনও পাঞ্চ নয় বরং থাম্বের নাকল ব্যবহার করে বন্ধ মুষ্টির পাশে বলের আঘাত।